
14.10.2026 године
П и р о т

З А П И С Н И К

са седнице Изборне комисије града Пирота одржане дана 14.10.2026. године са почетком у 14,00 часова у великој сали Скупштине града Пирота.


Седници Изборне комисије присуствују: Јован Миленковић, председник Изборне комисије, Зоран Стојановић, заменик председника, чланови и заменици чланова Изборне комисије,  Зорана Николић, Драган Ћирић, Нина Ћирић, Виолета Минић, Миомир Димитријевић, Бојан Влатковић, Алексов Владислав, Даниела Тодосијевић, Владан Ђорђевић, Дарко Пешић, Светлана Илић, Раде Петровић, Димитрије Манић, Миљана Манчић Петровић, Братислав Николић, Зоран Манић, Душан Митић, Милица Рашић, Ивана Лилић, Ивана Антић, Бојан Игњатовић, Бојан Манић, Зоран Панић, Стефан Петровић, Анђелка Васић, Валентина Андрејић, Дејан Спасов, Владимир Златановић,  Предраг Ристић, Јована Тошић, Сандра Стојановић, Ивана Пејчић, Јована Ђорђевић, Зоран Митић, Драган Алексов, Милан Видојевић, Бојана Ћирић, Ирена Костић, секретар Изборне комисије и Вања Ђорђевић, заменик секретара.

Седници нису присусутовали: Драган Манић, Данијел Милошевић, Никола Манић,  Дејан Манић, Милош Агатоновић и  Марјан Ћирић.

Председник Изборне комисије отворио је седницу, пошто је утврдио да постоји кворум за рад Изборне комисије.

Упознао је присутне да је за ову седницу Изборне комисије је предложен следећи
ДНЕВНИ РЕД

1. Усвајање Записника са девете седнице Градске изборне комисије одржане 10.10.2026.године;

2. Доношење Решења о именовању председника и чланова бирачких одбора и њихових заменика у сталном саставу;


3. Доношење Решења о именовању чланова и заменика чланова бирачког одбора у проширеном саставау;

4. Разно.

Пре преласка на утврђивање дневног реда, Владимир Златановић је указао на то да су на претходним седницама приликом гласања гласали и чланови и заменици чланова комисије. Истакао је да је таква пракса, супротна Закона, којим је регулисан рад комисије, нагласивши да, уколико су присутни чланови комисије, њихови заменици не гласају, и обрнуто. Инсистира на томе да се у даљем раду комисије води рачуна о доследној примени овог правила. 

Председник Изборне комисије града Пирота прихвата сугестију и ставља на гласање предложени дневни ред.


Изборна комисија града Пирота усвојила је предложени дневни ред са 21 гласом „за“, без гласова „против“ и уздржаних. 
Тачка 1.

Изборна комисија града Пирота усвојила је Записник са седнице Градске изборне комисије, одржане 10. октобра 2026. године, са 23 гласа „за“, уз примедбу да се у делу који се односи на присутне чланове додају Милош Јаначковић и Владимир Златановић. 
Тачка 2.

Уводне напомене у вези са предложеним решењима о именовању председника и чланова бирачких одбора и њихових заменика у сталном саставу дао је Јован Миленковић.


Истакао је да је рок за достављање предлога истекао у петак, 9. октобра, у 24.00 часа, те да је израда решења започета већ током викенда. Навео је да је за сваког предложеног кандидата извршена провера испуњености услова у погледу изборног права.


Приликом уноса података уочено је да је Андријана Станчев, предложена са Изборне листе број 9 – ЕВРОПСКА СРБИЈА – МАРИНИКА ТЕПИЋ – ЗДРАВКО ПОНОШ (СТРАНКА СЛОБОДЕ И ПРАВДЕ, СРБИЈА ЦЕНТАР – СРЦЕ, СОЛИДАРНОСТ – САМООДБРАНА – ОСЛОБОЂЕЊЕ), предложена за члана два бирачка одбора, и то бирачког одбора број 3 и бирачког одбора број 34.


С тим у вези, указао је на то да једно лице не може бити именовано у два бирачка одбора, односно у два органа за спровођење избора, те је позвао овлашћено лице подносиоца изборне листе да изврши измену и достави нови предлог.

Чланови и заменици чланова Изборне комисије извршили су увид у предложена решења.


Изборна комисија града Пирота донела је решења о именовању председника, чланова бирачких одбора и њихових заменика у сталном саставу за сва бирачка места, са 23 гласа „за“, без гласова „против“ и уздржаних. 
Тачка 3.

Изборна комисија града Пирота донела је решења о именовању председника, чланова бирачких одбора и њихових заменика у проширеном саставу за сва бирачка места, са 23 гласа „за“, без гласова „против“ и уздржаних.
Тачка 4.

Јован Миленковић упознао је присутне са роковима за промену чланова и заменика чланова бирачких одбора, који истиче 21. октобра 2026. године у 24.00 часа, као и са роком за промену председника или заменика председника бирачког одбора у случају смрти, болести или губитка изборног права, најкасније до 25. октобра 2026. године у 7.00 часова.

Навео је да решење о промени члана, односно заменика члана бирачког одбора, доноси комисија која га је именовала у бирачки одбор, односно члан комисије кога она за то овласти.


С‘ тим у вези, предложио је да Изборна комисија града Пирота донесе Одлуку о давању овлашћења председнику и заменику председника Градске изборне комисије града Пирота за доношење решења о промени председника, заменика председника, члана или заменика члана бирачког одбора за спровођење избора за народне посланике Народне скупштине Републике Србије, расписаних за 25. октобар 2026. године.


Изборна комисија града Пирота донела је Одлуку о давању овлашћења председнику и заменику председника Градске изборне комисије града Пирота за доношење решења о промени председника, заменика председника, члана или заменика члана бирачког одбора за спровођење избора за народне посланике Народне скупштине Републике Србије, расписаних за 25. октобар 2026. године., са 21 глас „за“, нико „против“ и једаним уздржаним гласом.
%

Јован Миленковић упознаје присутне да је од Републичке изборне комисије стигао допис у вези праћења изласности бирача на изборима за народне посланике Народне скупштине. С тим у вези Изборна комисија је дужна да одреди лице које ће бити задужено за унос и доствљање података о излазности. С наше територије пратиће се излазност са четири бирачка места и то: 6, 16, 17 и 59.


Истиче да су на претходним изборима, председници бирачких одбора јављали њему изасност и пракса је показала да на крају буде приближан број, односно проценат излазности.

Виолета Минић поставила је питање транспарентности оваквог начина комуникације, истичући да се лично противи таквој пракси. Нагласила је да је неопходно да се о свакој информацији води записник и да све активности и информације морају бити адекватно документоване.

Јована Тошић је истакла да су бирачки одбори, како у сталном тако и у проширеном саставу, образовани од представника различитих политичких странака, те да сваки члан бирачког одбора има могућност да на лицу места провери податке о излазности бирача који се достављају Ирборној комисији. 

Зоран Стојановић, заменик председника Изборне комисије града Пирота, упознао је присутне са одредбама члана 4. Упутства о начину праћења излазности бирача на изборе, које је донела Републичка изборна комисија, а које је Изборна комисија града Пирота дужна да примењује.

Истакао је да су наведеним чланом, у тач. 2. и 3, прописане обавезе бирачког одбора у погледу утврђивања броја бирача који су изашли на изборе и обавештавања локалне изборне комисије о утврђеном броју.


У том смислу, указао је на то да се број бирача који су изашли на изборе на бирачком месту утврђује пребројавањем бирача који су се потписали у извод из бирачког списка, евентуални списак накнадних промена у бирачком списку и посебан извод из бирачког списка, уколико на бирачком месту гласају и бирачи који се налазе на одслужењу војног рока, војној вежби или школовању у јединицама или установама Војске Србије, као и узимањем у обзир напомена у изводу из бирачког списка које се односе на бираче који су гласали ван бирачког места.


Такође је навео да је бирачки одбор дужан да локалну изборну комисију обавести о броју бирача који су изашли на изборе на бирачком месту, путем телефонског броја који му је доставила локална изборна комисија.

Додао је да ће Изборна комисија за спровођење свих предстојећих активности формирати тимове, у складу са упутствима Републичке изборне комисије па самим тим и за праћење излазности бирача на изборима.

Комисија је завршила са радом у 15,00 часова.

Записник водила, Вања Ђорђевић                                                        П р е д с е д н и к 
                                                                                                      Изборне комисије града Пирота
                                                                                                                  Миленковић Јован
